भ्रूण लिंग जांच का एक और आरोपी पकड़ा, न्यायिक हिरासत में भेजा
मॉडलटाउन थाना पुलिस ने भ्रूण लिंग जांच के मामले में फरार चल रहे आरोपी को गिरफ्तार कर लिया है। आरोपी की पहचान अलवर जिले के गांव नासरपुर निवासी दिनेश के रूप में हुई है। उक्त मामले में शामिल एक महिला सहित तीन आरोपियों को पुलिस पहले ही गिरफ्तार कर चुकी है। डीसी डाॅ . यश गर्ग एसपी संगीता कालिया ने बेटी बचाओ अभियान को सफल बनाने के लिए जिला प्रशासन पुलिस प्रशासन की एक संयुक्त टीम गठित की हुई। ये टीम गुप्त सूचनाओं के आधार पर लिंग जांच कन्या भू्रण हत्या करने वाले दोषियों को पकड़ने का काम करती है। इसी के तहत यह कार्रवाई की गई थी।
दलालने लिए थे 26 हजार रुपए : 13फरवरी को रेवाड़ी की टीम ने कोटपूतली के नजदीक गांव बनेठी में छापामार कार्यवाही की थी। इस दौरान भ्रूण लिंग जांच करने वाले रैकेट को काबू किया गया था। टीम ने भ्रूण लिंग जांच के इस खेल में शामिल दलाल मनोज कुमार से संपर्क कर लिंग जांच कराने के लिए 26 हजार रुपए में बात पक्की की थी। बात पक्की कर 26 हजार रुपए देकर डिकोए पेशेंट को दलाल के साथ भेजा गया था। इस दौरान पुलिस डॉक्टरों की छापामार टीम आरोपी मनोज का पीछा करती हुई शाहजहांपुर, बहरोड़ होते हुए कोटपूतली तक पहुंच गई। कोटपूतली पहुंचकर लिंग जांच करने वाले आरोपी डिकोए पेशेंट को अपनी गाड़ी में बैठाकर गांव बनेठी में स्थित एक घर में ले गए और वहां पर भ्रूण जांच कर डिकोए पेशेंट को गर्भ में लड़की होने की जानकारी दी। तभी पीछा कर रही छापामार टीम ने रेड डाल कर सभी आरोपियों को काबू करने में सफलता हासिल की। लेकिन उक्त आरोपी मौके से फरार हो गया था। गिरफ्तार किए गए आरोपी को रविवार को अदालत में पेश किया गया, वहां से उसे न्यायिक हिरासत में भेज दिया गया है।
hin_Deva hin_Deva hin_Deva